Mga tataramon na Bisaya

An Bisayá o Binisaya iyo an saróng grupo nin mga tataramon kan Filipinas na kaano-ano kan Tagalog asin mga tataramon na Bikol, an gabos na tolóng ini na kun saen parte kan mga tataramon na Katahawan na Filipino. Kadaklan sa mga tataramon na Bisayá tinataram sa enterong seksyon nin Visayas kan nacion, alagad pigtataram man ini sa kahabagatan na parte kan Rehiyon Bikol (partikularmente sa Masbate), sa mga isla nin Luzon, arog na sana kan pagkakabilog sa Romblon, kadaklan sa mga lugar sa Mindanao asin sa mga provincia nin Sulu na madudugangan sa Habagatan-sulnopan kan Mindanao. Sa Metro Manila, igwang mga pirang residente an nagtataram man nin mga Bisaya.

Pigbibilog nin dae mababa sa 30 mga tataramon an pamilya nin tataramon na Bisayá. Sa mga ini, an Cebuano o Sinugbuanon an pinakadakol an parataram na minagamit sa 20 milyon na katawo na pigtataram bilan saindang subong na tataramon, ini nasa Katahawan na Bisaya, mga parte kan Subangang Bisaya, asin kadaklan sa Mindanao. An iba pang midbidon na tataramon asin malawakon na tinataram na Bisayá iyo an Hiligaynon o Ilonggo na tinataram kan 10 milyon sa Sulnopan na Bisaya asin SOCCSKSARGEN; asin an saró iyo an Waray-Waray, na tinataram kan 3 milyon sa Subangan na Bisaya. An importante sa kabihasnan, an iskritura asin an kaligrapiya kan kadaklan kan mga tawo nin Bisaya iyo an badlit, na may pagkakalain sa iskriturang Tagalog na baybayin.

Mga Toltolan

Panluwas na Takod 

 Mga koleksyong Kaipuleohone ni Robert Blust kaiba an mga materyales sa Bisaya.